FPT ทุ่มงบ 591 ลบ. ฮุบกิจการ “ทีซีซีซีแอล เสนา” ต่อยอดธุรกิจอสังหาฯ
FPT ทุ่มงบ 591 ลบ. ฮุบกิจการ "ทีซีซีซีแอล เสนา" เจ้าของ The Royal Residence เพื่อต่อยอดธุรกิจอสังหาฯ
FPT ทุ่มงบ 591 ลบ. ฮุบกิจการ "ทีซีซีซีแอล เสนา" เจ้าของ The Royal Residence เพื่อต่อยอดธุรกิจอสังหาฯ
2 ธ.ค. 2564

บริษัท เฟรเซอร์ส พร็อพเพอร์ตี้ (ประเทศไทย) จำกัด (มหาชน) หรือ FPT  เปิดเผยว่า บริษัท สาธร พร็อพเพอร์ตี้มาเนจเมนท์ จำกัด ซึ่งเป็นบริษัทย่อยที่บริษัทถือหุ้น 100% เข้าซื้อหุ้นสามัญทั้งหมด จำนวน 25,000,000 หุ้น ซึ่งคิดเป็น 100% ของหุ้นสามัญทั้งหมดใน บริษัท ทีซีซีซีแอล เสนา จำกัด คิดเป็นมูลค่ารวมทั้งสิ้น 591,375,000 บาท จากกลุ่มผู้ถือหุ้นเดิม ประกอบด้วย บริษัท รีเทล เวิลด์ 6 จำกัด บริษัท เอสแอนด์เอส สุขุมวิท จำกัด และ บริษัท ทีซีซีซีแอล นราธิวาส จำกัด (รวมเรียกว่า “ผู้ขาย”)
ทั้งนี้บริษัท ทีซีซีซีแอล เสนา จำกัด ประกอบกิจการพัฒนาอสังหาริมทรัพย์เพื่อการอยู่อาศัย ภายใต้ชื่อโครงการเดอะ รอยัล เรสซิเดนท์ (The Royal Residence) ซึ่งเป็นโครงการที่พักอาศัยระดับ Super Luxury พร้อมสาธารณูปโภคส่วนกลางโดยที่ดินโครงการมีจำนวนเนื้อที่ทั้งสิ้นประมาณ 76 ไร่ ตั้งอยู่ที่ซอยประเสริฐมนูกิจ 27 เขตลาดพร้าว กรุงเทพมหานคร และปัจจุบันมีที่ดินที่ยังไม่ได้จำหน่ายและโอนกรรมสิทธิ์อีก 31 แปลง
 